ધારાસભ્યો માટેના ખર્ચમાં ૩૦.૮૨ ટકા વધારો કરવાથી એક ધારાસભ્ય પાછળ વાર્ષિક રૂપિયા ૮.૪૮ લાખ અને માસિક રૂપિયા ૭૦,૬૭૯નો ખર્ચ રાજ્ય સરકારની તિજોરીમાંથી કરવામાં આવે છે. પ્રજાના પ્રતિનિધિઓના આ ખર્ચમાં વિરોધ પક્ષના નેતા પણ બાકાત નથી. વિપક્ષના નેતાની કચેરીના કામકાજ માટે આગામી વર્ષે ૨૫.૧૪ ટકાનો વધારો કરી રૂપિયા ૯૩.૦૩ લાખ ખર્ચ કરવામાં આવશે. જ્યારે મુખ્ય દંડકની કચેરીમાં ૪.૨૯ ટકા જેટલો ખર્ચ ઘટાડી કુલ રૂપિયા ૧.૪૬૪ કરોડ ખર્ચ કરવામાં આવશે.